als_Latn dik_Latn sag_Latn
Vazhdojnë paraqitjet e shkëlqyeshme të tetovarit Izair Emini në fanellën e Kukësit në kampionatin elitar të Shqipërisë. Ish-futbollisti i Renovës dhe Shkëndijës ka realizuar golin e fitores 1:0 kundër Laçit, në ndeshjen e xhiros së 25-të të kampionatit shqiptar.
Momenti vendimtar i sfidës Kukësi-Laçi ndodhi në minutën e 72-të, kur Emini arrin të realizojë nga një pozitë e vështirë, për t’i dhënë skuadrës së tre pikë dhe ngjitje në pozitën e tretë në renditje, që mundëson pjesëmarrje në Evropë.
Për Eminin ky ishte goli i 6-të në 6-të ndeshje të zhvilluara në kampionatin shqiptar, ndërsa ka realizuar një gol edhe në Kupën e Shqipërisë.
als_Latn als_Latn als_Latn